
转讜住驻讜转





	讗讘诇 诪诇驻谞讬讜 讬砖 谞讜讙注 讜讞讜讝专 讜谞讜讙注. 讜住讘专 讻转''拽 讚讗讞专讬诐 讚专讬砖 驻讬专拽讬谉 (讚祝 拽讬讟.) 讚讗讬谉 砖讜诪专 诇驻讞讜转 诪讻讝讬转: 讗讬谉 诪讗讛讬诇 讜讞讜讝专 讜诪讗讛讬诇. 讜讗''转 诪''砖 讗讛诇 诪诪砖讗 讜讬''诇 讚诪砖讗 诪专讘讬谞谉' 讘住诪讜讱 诪讬讟诪讗 讚拽转谞讬 讬讻讜诇 讗祝 讘诪砖讗 讻谉 转''诇 讜讛谞讜砖讗 讬讟诪讗 讜讗注''讙 讚讘诪讙注 谞诪讬 讻转讬讘 讬讟诪讗 讬转讬专讗 讚讗诪专讬谞谉 讘专讬砖 驻讬专拽讬谉 (讚祝 拽讬讞:) 诪讬诇转讗 讚讗转讬讗 讘拽''讜 讟专讞 讜讻转讘 诇讛 拽专讗 讜诇讗 诪讜拽诪讬谞谉 诇谞讜讙注 讜讞讜讝专 讜谞讜讙注 讜谞专讗讛 讚讙讘讬 诪砖讗 讚专砖讬谞谉 诪讚讛讜讛 诇讬讛 诇诪讻转讘 讜讛谞讜讙注 讘谞讘诇转讛 讬讟诪讗 注讚 讛注专讘 讜讛谞讜砖讗 讬讟诪讗 讚住讬驻讗 诇诪讛 诇讬 讗诇讗 诇讗讜住讜驻讬 讟讜诪讗讛 讘谞讜砖讗 砖讗讬谉 讘谞讜讙注: 专讘讬 注拽讬讘讗 讗讜诪专 讛谞讜讙注 讜讛谞讜砖讗 讻讜'. 诇专''注 讙讜驻讬讛 诇讗 爪专讬讱 拽专讗 讚讗讬讛讜 住''诇 讚注讜专 诪讘讟诇诐 讗诇讗 诇讚讘专讬 专讘讬 讬砖诪注讗诇 拽讗诪专 诇讚讬讚讱 讚诇讬转 诇讱 注讜专 诪讘讟诇讜 转讬驻讜拽 诇讬讛 诪讬讛讗 讚讻讬讜谉 讚讗讬谉 讘讗 诇讻诇诇 诪讙注 讻讜': 讜讛讻讗 讛讬讬谞讜 讟注诪讗 诪砖讜诐 讚讘讗 诇讻诇诇 诪讙注 诇驻谞讬讜. 专讘 讗讜讬讗 住讘专 讻讘专 驻讚讗 讚讗讬转 诇讬讛 谞讜讙注 讜讞讜讝专 讜谞讜讙注: 讗诪专 专讘 驻驻讗 讘诪专讜讚讚. 讜讗''转 讜讗讬 讞砖讬讘 诪专讜讚讚 诇爪专讜驻讬谞讛讜 诇砖谞讬 讞爪讗讬 讝讬转讬诐 讻讙讜谉 砖讗讬谞讜 诪专讜讚讚 讬讜转专 诪讚讗讬 讘诪讙注 谞诪讬 诇讬讟诪讗 讜讗讬 诇讗 讞砖讬讘 讘诪砖讗 谞诪讬 诇讗 诇讬讟诪讗 讚诇讗讜 谞讬砖讗 讛讜讗 讜讻''转 讚讗转讗 讻专''讗 讚讗诪专 诇讗 砖谞讜 讗诇讗 诪诇讗讞专讬讜 讻讜' 讜拽住讘专 讻讬讜谉 讚诇讗 诪爪讟专祝 讗诇讗 注''讬 诪专讜讚讚 诇讗 讞砖讬讘 诇诪讛讜讬 砖讜诪专 讜诪''诪 谞讬砖讗 讛讜讗 诪''诪 转拽砖讛 讚讛讗 专讬砖讗 讚注讜专 砖讬砖 注诇讬讜 讻讝讬转 讘砖专 讗讜拽讬诪谞讗 讘诪专讜讚讚 讜拽讗诪专 讛谞讜讙注 讘砖注专讛 砖讻谞讙讚讜 讟诪讗 讗诇诪讗 讚讗讬讻讗 砖讜诪专 讗驻讬诇讜 诇诪专讜讚讚 讜讚讜讞拽 诇讜诪专 讚讛讗讬 诪专讜讚讚 讚讛讻讗 讙专注 诪讗讜转讜 砖诇诪注诇讛 讜谞专讗讛 讚拽住讘专 讗讜讞讝 讘拽讟谉 讜讗讬谉 讙讚讜诇 注讜诇讛 注诪讜 讗讬谉 讻诪讜讛讜 讜讛''谞 讗讬讬专讬 讘讗讜讞讝 讘拽讟谉 讜讗讬谉 讙讚讜诇 注讜诇讛 注诪讜 诇讻讱 讗讬谉 诪讟诪讗 讘诪讙注 讗讘诇 讘诪砖讗 诪讟诪讗 讚谞讬砖讗 讛讜讗: 讗讬诪讗 讜讛讜讗 讚谞讬砖讗. 转讬诪讛 讗诪讗讬 诪讙讬讛 讛讘专讬讬转讗 讗讬诪讗 讗讬驻讻讗 讚专讘谞谉 住讘专讬 讗讞讚 讛谞讜讙注 讜讗讞讚 讛诪住讬讟 讜讛讜讗 讚谞讬砖讗 讗讘诇 诇讗 谞讬砖讗 诇讗 讜讗转讗 专' 讗诇讬注讝专 诇诪讬诪专 讗祝 讛谞讜砖讗 讗注''驻 砖讗讬谉 谞讬砖讗 讜讬转讬讬砖讘 砖驻讬专 诇砖讜谉 讗祝 讜谞专讗讛 讚住讘专 讛砖''住 讚诪住讬讟 讘讻诇 注谞讬谉 讗驻讬诇讜 讗讬谉 谞讬砖讗 诇讻讱 讚讞拽 诇驻专砖 讻谉:





专砖讘"讗

讛讗 讚讗诪专 专' 讬讜讞谞谉: 诇讗讜 诪讬 讗诪专 专' 讚讜住讗 讘谉 讛专讻讬谞住 讛转诐 讗讬谞讜 诪讗讛讬诇 讞讜讝专 讜诪讗讛讬诇. 拽砖讬讗 诇讬讛 诇专讗讘"讚 讝"诇 诇"诇 诇讗转讜讬讬 诪诪讗讛讬诇, 诇讬转讬 诪谞讜讙注 诪诪砖, 讚讛讗 讘讛讚讬讗 转谞谉 讛转诐 讘讘讞讬专转' (驻"讙, 诪"讗) 讘讛讛讬讗 诪转谞讬' 讚讻诇 讛诪讟诪讗讬谉 讘讗讛诇 讛谞讜讙注 讘讻砖谞讬 [讞爪讗讬] 讝讬转讬诐 诪谉 讛谞讘讬诇讛 专' 讚讜住讗 诪讟讛专 讜讞讻诪讬诐 诪讟诪讗讬谉, 讜转讬专抓 讝"诇 诪砖讜诐 讚讗讬讻讗 诇讚讞讜讬讬 讘讛讱 谞讙讬注讛 讚拽讗诪专 专' 讚讜住讗 讚讛讬讗 讘砖谞讬 讞爪讗讬 讝讬转讬诐 讛诪讞讜讘专讬谉 讘注讜专 讜讘谞讜讙注 诪讗讞专讬讜 讻讘专 驻讚讗, 诪砖讜诐 讚讗讬谉 砖讜诪' 谞注砖讛 讬讚 诇驻讞讜转 诪讻讝讬转, 讗讘诇 讘谞讜讙注 诪诇驻谞讬讜 讚讬诇诪' 讬砖 谞讜讙注 讜讞讜讝专 讜谞讜讙注, 讛诇讻讱 诇讬讻讗 诇诪讬讙诪专 诪谞讜讙注 讗诇讗 诪诪讗讛讬诇, 讜讬砖 诪转专爪讬诐 讚讗讬 诪讛转诐 讛"讗 讘讻砖谞讬 讞爪讗讬 讝讬转讬诐 讛诪讞讜讘专讬谉 讘注讜专, 讜诪砖讜诐 讚住讘专 专' 讚讜住讗 讻专"讗 讚注讜专 诪讘讟诇谉 讜专"注 讜专' 讚讜住讗 讗诪专讜 讚讘专 讗讞讚, 讗讘诇 讛砖转讗 讚诇讬讻讗 诇诪讬转诇讬 讟注诪讗 讘讘讬讟讜诇 注讜专 讚拽转谞讬 讻诇 讛诪讟诪讗讬谉 讘讗讛诇 砖谞讞诇拽讜, 讗诇诪讗 专' 讬砖诪注讗诇 讜专' 讚讜住讗 讗诪专讜 讚讘专 讗讞讚 讜诪讗讬 讚诪讟讛专 讘谞讜讙注 讜讞讜讝专 讜谞讜讙注 诇讗讜 讘诪讞讜讘专讬谉 讘注讜专 讗诇讗 诪砖讜诐 讚讗讬谞讜 谞讜讙注 讞讜讝专 讜谞讜讙注,.
讜讗"转 讜讗讬 专' 讬砖诪注讗诇 讜专' 讚讜住讗 讗诪专讜 讚讘专 讗讞讚, 讛讬讻讬 拽讗诪专 讘谞讜砖讗 砖谞讬 讞爪讗讬 讝讬转讬诐 砖讛讜讗 讟诪讗, 讜讬"诇 讚讛转诐 讘诪讙讘讬讛 砖谞讬讛诐 讘讘转 讗讞转 讗讬谉 讝讛 谞讜砖讗 讜讞讜讝专 讜谞讜砖讗 砖讛专讬 讛讜讗 谞讜砖讗 讗转 砖谞讬讛诐 讘讘转 讗讞转, 讗讘诇 讘诪讗讛讬诇 诪砖讜诐 砖转讬 讗讛讬诇讜转 讛讜讗 砖讚讘专 讗讞讚 诪讗讛讬诇 注诇 讞爪讬 讝讬转 讝讛 讜讚讘专 讗' 注诇 讞爪讬 讝讬转 讝讛.



讗诪专 专讘 驻驻讗 讘诪专讜讚讚. 讗讬讻讗 诇诪讬讚拽 讗讬 讘诪专讜讚讚 讗驻讬诇讜 讘诪讙注 谞诪讬, 讚讛讗 转谞谉 讘专讬砖讗 注讜专 砖讬砖 注诇讬讜 讘讻讝讬转 讘砖专 讛谞讜讙注 (讘爪讬专) [讘爪讬讘] 讛讬讜爪讗 诪诪谞讜 讜讘砖注专讛 砖讻谞讙讚讜 讟诪讗, 讜注讜讚 诇讘专 驻讚讗 讚讗诪专 诇注讬诇 诇讗 砖谞讜 讗诇讗 诪讗讞专讬讜 讗讘诇 诪诇驻谞讬讜 讬砖 谞讜讙注 讜讞讜讝专 讜谞讜讙注, 讚拽讗 住讘专 讻讬讜谉 讚诇讗 诪爪讟专祝 讗诇讗 注"讬 诪专讜讚讚 诇讗 讞砖讜讘 诇诪讬讛讜讬 诇讬讛 砖讜诪专, 讜讛讗 (讚)拽转谞讬 讛谞讜讙注 (讘爪讬专) [讘爪讬讘] 讛讬讜爪讗 诪诪谞讜 讗讜 讘砖注专讛 砖讻谞讙讚讜 讟诪讗, 讗诇诪讗 讗讬讻讗 砖讜诪专 讗驻讬诇讜 讘诪专讜讚讚, 讜转讬专爪讜 讘转讜住驻讜转 讚拽住讘专 讚讗讜讞讝 讘拽讟谉 讜讗讬谉 讙讚讜诇 注讜诇讛 注诪讜 讗讬谞讜 讻诪讜讛讜, 讜讛讻讗 谞诪讬 讘砖讗讜讞讝 讘拽讟谉 讜讗讬谉 讙讚讜诇 注讜诇讛 注诪讜. 讜讛讛讬讗 讚注讜专 砖讬砖 注诇讬讜 讻讝讬转 讘砖专 讘砖注讜诇讛 讙讚讜诇 注诪讜. 讜诪讬讛讜 谞讜砖讗 讜谞讬砖讗 讛讜讗 讚讻讬 讗讜讞讝 诪讬讛讗 讘讙讚讜诇 讜拽讟谉 注讜诇讛 注诪讜 讛专讬 讛讜讗 讻诪讜讛讜 诇诪砖讗.
讜讗"转 讛讬讻讬 谞讞诇拽 讘讬谉 诪专讜讚讚 讚讛讻讗 诇诪专讜讚讚 讚诇注讬诇, 讚讛讗 讗诪专讬谞谉 诇注讬诇 讻讚讗诪专 专讘 驻驻讗 讘诪专讜讚讚 讛讻讬 谞诪讬 讘诪专讜讚讚 讗诇诪讗 讘讞讚 讙讜谞讗 谞讬谞讛讜, 讬"诇 诇讗讜 诇诪讬诪专讗 讚砖讜讬谉 谞讬谞讛讜 诇讙诪专讬, 讗诇讗 砖诪讚讘专讬 专讘 驻驻讗 讬砖 诇诇诪讜讚 讻谉.





讛诪讗讬专讬

讻讝讬转 诪谉 讛诪转 砖讛讜讗 诪讟诪讗 讘讗讛诇 砖谞讞诇拽 诇砖谞讬诐 讜讛讻谞讬住 砖谞讬 讛讞爪讗讬谉 诇转讜讱 讛讘讬转 讛讗讛诇 诪爪专驻谉 讜诪讟诪讗讛 讘讗讛诇 讜讻谉 讻诇 讛诪讟诪讗讬谉 讘讗讛诇 砖谞讞诇拽讜 讜讛讻谞讬住谉 诇转讜讱 讛讘讬转 讬砖 诪讬 砖诪驻专砖 讚讘专 讝讛 讚讜拽讗 讘砖讛讻谞讬住谉 讻讗讞转 讜讬专讗讛 讗祝 讘砖讛讻谞讬住谉 讘讝讛 讗讞专 讝讛:



拽讜诇讬转 住转讜诪讛 讗讬谞讛 诪讟诪讗讛 诇讗 讘诪讙注 讜诇讗 讘诪砖讗 讜讻讘专 讘讬讗专谞讜讛 诇诪注诇讛 砖谞讬 讞爪讗讬谉 讗诇讜 砖转讞讘谉 讘拽讬住诐 砖讗诪专谞讜 注诇讬讛诐 讘诪砖谞讛 砖讛谞讜砖讗谉 讟诪讗 讚讜拽讗 讘砖讛讬讛 讞讜讟 讗讞讚 砖诇 讘砖专 诪转驻砖讟 讜讬讜爪讗 讜诪讞讘专 讘讬谉 砖转讬讛谉 讗讘诇 讗诐 讛讬讜 诪驻讜专讚讜转 诪讻诇 讜讻诇 讗驻讬' 谞砖讗诐 讻诇 讛讬讜诐 讟讛讜专:



讛诪砖谞讛 讛讞诪砖讬转 讜讛讻讜谞讛 讘讛 讘讘讬讗讜专 讛讞诇拽 讛专讘讬注讬 讘讟讜诪讗转 讛注爪诪讜转 讜讗诪专 注诇 讝讛 拽讜诇讬转 讛诪转 讜拽讜诇讬转 讛诪讜拽讚砖讬谉 讛谞讜讙注 讘讛谉 讘讬谉 谞拽讜讘讬诐 讘讬谉 住转讜诪讬诐 讟诪讗 拽讜诇讬转 讛谞讘诇讛 讜拽讜诇讬转 讛砖专抓 讛谞讜讙注 讘讛谉 住转讜诪讬诐 讟讛讜专讬诐 谞拽讜讘讬谉 讻诇 砖讛讜讗 诪讟诪讗讬谉 讘诪讙注 讜诪谞讬谉 砖讗祝 讘诪砖讗 转"诇 讛谞讜讙注 讜讛谞讜砖讗 讗转 砖讘讗 诇讻诇诇 诪讙注 讘讗 诇讻诇诇 诪砖讗 诇讗 讘讗 诇讻诇诇 诪讙注 诇讗 讘讗 诇讻诇诇 诪砖讗 讗诪专 讛专"诪 驻讬' 拽讜诇讬转 讛讜讗 讻诇 注爪诐 砖讬砖 讘讜 诪讜讞 讜讛讜讗 住转讜诐 讘砖转讬 拽爪讜转讬讜 讜诪讛 砖讗诪专 诪讜拽讚砖讬谉 专"诇 诪谉 讛诪讜拽讚砖讬谉 砖讛讜讗 诪讟诪讗 讻诪讜 砖讬转讘讗专 讜诪讛 砖讗诪专 诪谞讬谉 讗祝 讘诪砖讗 讛讜讗 诪讚讘专 注诇 拽讜诇讬转 讛砖专抓 讗讘诇 讛砖专抓 讗讬谉 讘讜 讟讜诪讗转 诪砖讗 讻诪讜 砖讬转讘讗专 讘转讞诇转 讻诇讬诐 讘讬爪转 砖专抓 讛诪专讜拽诪转 讟讛讜专讛 谞讬拽讘讛 讻诇 砖讛讜讗 诪讟诪讗讛 讘诪讙注 驻讬' 注谞讬谉 诪专讜拽诪转 砖讬砖 讘讜 砖专讟讜讟讬 转讜讗专 讘注诇 讞讬 讜讗讬讘专讬讜 讻讘专 讘转讜讱 讛讘讬爪讛 讻诪讜 砖谞' 讗砖专 注砖讬转讬 讘住转专 专讜拽诪转讬 讘转讞转讬讜转 讗专抓:

讚"讛 讗诪专 专讘 驻驻讗 讘诪专讜讚讚 讜讻讜' 讜讻"转 讚讗转讗 讻专讘讬 讗诇讬注讝专 讚讗诪专 诇讗 砖谞讜 讜讻讜'. 专"诇 讘专 驻讚讗 讚诇注讬诇 讜讗驻砖专 讛转讜住驻讜转 诪爪讗讜 讘砖讜诐 诪拽讜诐 讘讙诪专讗 砖讛讬讛 谞拽专讗 专"讗 讘专 驻讚讗 讗诇讗 砖讛讙诪专讗 拽讬爪专 讛讻讗 诇注讬诇 讜讗诪专 讘专 驻讚讗 讜讗驻砖专 砖讘住驻专讬 讛转讜住' 讛讬讛 讻转讜讘 讘讛讚讬讗 诇注讬诇 讗诪专 专' 讗诇讬注讝专 讘专 驻讚讗 诇讗 砖谞讜 讜讻讜' 讜讻讜讜谞转 讛转讜住驻讜转 专"诇 讜讻"转 砖专讘 驻驻讗 住"诇 讻讘专 驻讚讗 讚诇注讬诇 讚诪驻专砖 诪转谞讬转讬谉 讚拽转谞讬 讗讬谞讜 诪讟诪讗 讘诪讙注 专"诇 诪讗讞讜专讬讜 讚诇讗 谞拽专讗 砖讜诪专 讗祝 注诇 讙讘 讚谞讜砖讗 讛讜讗 讻讬讜谉 讚诪专讜讚讚 讛讜讗 讗讘诇 讗诐 讛讬讛 谞讜讙注 诪诇驻谞讬讜 讗讛"谞 讚讛讜讗 诪讟诪讗 讘诪讙注 讻诪讜 讘诪砖讗 诪"诪 转拽砖讛 讜讻讜' 讗讘诇 讬"诇 讗讚讘专讬 转讜住' 讚诇驻讬 诪讛 砖专讜爪讬诐 诇讛砖讜讜转 讛讗讬 诪专讜讚讚 讚讛讻讗 诇讛讗讬 诪专讜讚讚 讚讗讜拽讬诪谞讗 讘专讬砖讗 诪讛 转诇讜讬 拽讜砖讬讗 讝讜 讘讗诐 讗转讬 专讘 驻驻讗 讻讘专 驻讚讗 讚诪驻专砖 讛讗 讚拽转谞讬 住讬驻讗 讚诇讗 诪讟诪讗 讘诪讙注 讛讬讬谞讜 诪讟注诐 讚诇讗 讛讜讬 砖讜诪专 讜诪拽砖讜 讛转讜住' 讛讗 讘诪专讜讚讚 讚专讬砖讗 诪讟诪讗 诪砖讜诐 砖讜诪专 讘诇讗 讝讗转 讗诇讬讘讗 讚讻"注 讛讬讛 诇讛诐 诇讛拽砖讜转 讚讗讬 住讬驻讗 讗讬讬专讬 讘诪专讜讚讚 讚拽转谞讬 讘住讬驻讗 讚讗讬谞讜 诪讟诪讗 讘诪讙注 讚注"讬 诪专讜讚讚 诇讗 谞拽专讗 讻讝讬转 砖诇诐 讜诇注讬诇 讘专讬砖讗 讗讜拽讬诪谞讗 讚注"讬 诪专讜讚讚 谞拽专讗 讻讝讬转 砖诇诐 讜诪讟诪讗 讘讬谉 讘诪讙注 讜讘讬谉 讘诪砖讗 讘驻诇讟转讜 讞讬讛 讜注"讻 诇驻讬 讗讜拽讬诪转讗 讚诇注讬诇 住讬驻讗 谞诪讬 讘砖谞讬 讞爪讗讬 讝讬转讬诐 讗讬讬专讬 讘驻诇讟转讜 讛讬讛 讚讗讬 讘驻诇讟转讜 住讻讬谉 讗驻讬' 讻讝讬转 砖诇诐 讗讬谞讜 诪讟诪讗 讚讘讟诇 讛讜讗 讜讬砖 诇讬讬砖讘 讚讗讬谉 讛讻讬 谞诪讬 讚讛转讜住' 诇讗 诪拽砖讜 拽讜砖讬讗 讝讜 讚讜拽讗 讗讬 住"诇 专讘 驻驻讗 讻讘专 驻讚讗 讗诇讗 讛"讛 讗讬 住"诇 谞诪讬 讻专讘讬 讬讜讞谞谉 讚诇注讬诇 讜讛诪砖讱 讚讘专讬 讛转讜住' 讻讱 讛诐 讚诪转讞诇讛 讛拽砖讜 诇专讘 驻驻讗 诪住讬驻讗 注爪诪讛 讚讗讬 讗讬讬专讬 讘诪专讜讚讚 诪"砖 讚诪讟诪讗 讘诪砖讗 讜诇讗 诪讟诪讗 讘诪讙注 讜讻讬 转讬诪讗 讚住"诇 讻讘专 驻讚讗 讜讛砖转讗 讛住讬驻讗 讘驻谞讬 注爪诪讛 讗"砖 诪"诪 转拽砖讛 诪专讬砖讗 讗讛讚讚讬 讚诪讟诪讗 诇注讬诇 讗驻讬诇讜 讘诪讙注 讘诪专讜讚讚 讗讬 住"诇 讻讘专 驻讚讗 讚讘住讬驻讗 谞诪讬 诪讟诪讗 讘诪讙注 讗诇讗 砖讗讬谞讜 诪讟诪讗 诪讗讞讜专讬讜 诪砖讜诐 砖讜诪专 讗"讻 转拽砖讛 砖讜诪专 讗讛讚讚讬 讚讛讗 诇注讬诇 诪讟诪讗 讗驻讬诇讜 讘砖讜诪专 讘诪专讜讚讚 讜讻"砖 讗讬 讗转讬 专讘 驻驻讗 讻专讘讬 讬讜讞谞谉 讚驻砖讬讟讗 讚转拽砖讛 专讬砖讗 诇注讬诇 诇驻讬 诪讗讬 讚诪讜拽讬 诇讛 转专讜讬讬讛讜 专讬砖讗 讜住讬驻讗 讘诪专讜讚讚 诇注讜诇诐 讚讛讗 讘专讬砖讗 诪讟诪讗 诇讬讞 讘讻诇 注谞讬谉 讚讞砖讬讘 诇讬讛 讝讬转 砖诇诐 讘诪专讜讚讚 讜讘住讬驻讗 讞砖讬讘 诇讬讛 砖谞讬 讞爪讗讬 讝讬转讬诐 讜讗讬谞讜 诪讟诪讗 讘诪讙注 讻诇诇 讗驻讬诇讜 诪诇驻谞讬讜 诇专讘讬 讬讜讞谞谉 讗诇讗 讗驻讬诇讜 讘诇讗 专讬砖讗 讛住讬驻讗 注爪诪讜 拽砖讬讗 讗讬 讗转讬 专讘 驻驻讗 讻专讘讬 讬讜讞谞谉 讚诪讗讬 砖谞讗 讚讞砖讬讘 诪专讜讚讚 爪讬专讜祝 讘' 讞爪讗讬 讝讬转讬诐 诇注谞讬谉 诪砖讗 讬讜转专 诪诇诪讙注 讜诇驻讬 诪住拽谞转 讛转讜住' 爪"诇 讚讛讚专讜 诪住讘专转诐 讚诇注讬诇 讚专爪讜 诇讛砖讜讜转 讛讛讬讗 诪专讜讚讚 讚诇注讬诇 诇诪专讜讚讚 讚讛讻讗 讻转讘讜 讜讚讜讞拽 诇讜诪专 讚讛讗讬 诪专讜讚讚 讚讛讻讗 讙专注 诪讗讜转讜 砖诇 诪注诇讛 讚讛讗 注"讻 爪"诇 诇驻讬 讛诪住拽谞讗 讚讙专注 讚讗诇"讻 转拽砖讛 住讬驻讗 诇专讬砖讗 讻讚讻转讬讘谞讗 讗诇讗 砖诪转讞诇讛 注诇讛 注诇 讚注转诐 讚砖谞讬 讞爪讗讬 讝讬转讬诐 讚住讬驻讗 讚诪讜拽讬 诇讛 讘诪专讜讚讚 专"诇 讚讻诇 讛讘砖专 讛讜讗 诪专讜讚讚 讜讗讬谉 谞拽讘抓 诪诪谞讜 讘诪拽讜诐 讗讞讚 讻诇诇 讚讜诪讬讗 讚诪专讜讚讚 讚专讬砖讗 讜诇讻讱 讛讬讛 谞专讗讛 诇讛诐 讚讜讞拽 诇讜诪专 讚讛讗 诪专讜讚讚 讙专注 讟驻讬 专"诇 讛讜讛 讚拽 讜拽诇讜砖 讬讜转专 诪讛讛讬讗 讚诇注讬诇 讻讬讜谉 讚讘注谞讬谉 讗讞专 讗讬讬专讬 讗讘诇 诇驻讬 讛诪住拽谞讗 转讬专爪讜 讛转讜住' 讛讗讬 诪专讜讚讚 讗讬谞讜 讻诇诇 诪注谞讬谉 诪专讜讚讚 讚讛讻讗 讚诇注讬诇 讛讜讬 驻讬' 砖讻诇 讛讻讝讬转 讛讜讗 诪讞讜讘专 讬讞讚 讗诇讗 砖讛讜讗 诪专讜讚讚 讚拽 讜拽诇讜砖 讜讛讗讬 诪专讜讚讚 讚讛讻讗 讛讜讬 驻讬专讜砖讜 讚讘爪讚 讗讞讚 谞拽讘抓 讘讬讞讚 讞诇拽 讙讚讜诇 诪讘砖专 讛讻讝讬转 讜诪爪讚 讝讛 专讞讜拽 诪诪谞讜 讞诇拽 拽讟谉 诪诪谞讜 讜讞讜讟 诪专讜讚讚 讛讜诇讱 诪讞诇拽 讝讛 诇讝讛 讜诪讞讘专谉 讜讗诐 讛讬讛 讗讜讞讝 讘讞诇拽 讛讙讚讜诇 讛讬讛 讛拽讟谉 注讜诇讛 注诪讜 讜诇讻讱 诪拽专讬 砖驻讬专 谞讜砖讗 讗讘诇 诪"诪 讻讬讜谉 砖讗诐 讛讬讛 讗讜讞讝 讘拽讟谉 讗讬谉 讛讙讚讜诇 注讜诇讛 注诪讜 讜诇讻讱 谞诪讬 讻砖谞讜讙注 讘拽讟谉 讗讬谞讜 诪讟诪讗 讘诪讙注 砖讗讬谉 讞诇拽 讛讙讚讜诇 讻诪讜讛讜 讻讬讜谉 砖讗讬谉 讛讙讚讜诇 注讜诇讛 注诪讜 讗诇讗 砖注讚讬讬谉 爪专讬讱 诇讬讬砖讘 诇驻讬 讝讛 诇诪讛 诇讗 讬讟诪讗 讻砖谞讜讙注 讘讞诇拽 讛讙讚讜诇 讚讛专讬 讛拽讟谉 注讜诇讛 注诪讜 讜诪转谞讬' 住转诪讗 拽转谞讬 讗讬谞讜 诪讟诪讗 讘诪讙注 讚诪砖诪注 讗讬谞讜 诪讟诪讗 讘诪讙注 讻诇诇 讜爪"诇 讚讘诪讙注 讻讬讜谉 砖讗讬谉 讛讙讚讜诇 注讜诇讛 讙诐 注诐 讛拽讟谉 诇讗 诪讬拽专讬 爪讬专讜祝 讜诇讻讱 讗讬谞讜 诪讟诪讗 讘诪讙注 讻诇诇 讗讘诇 讘诪砖讗 谞讜砖讗 讻转讬讘 讜讛讗 谞讬砖讗 讛讜讗 讗讘诇 讬砖 诇转诪讜讛 讗讬讱 注诇讛 注诇 讚注转 讛转讜住' 诇驻专砖 诪专讜讚讚 讚讛讻讗 讻注谞讬谉 诪专讜讚讚 讚专讬砖讗 讜讻讬 诇讗 专讗讜 讚讘专讬 专砖"讬 讚诪驻专砖 诪专讜讚讚 讚讛讻讗 讘注谞讬谉 讗讞专 诪讛讛讬讗 讚诇注讬诇 讚讜诪讛 诇诪讛 砖驻讬专砖讜 讛转讜住' 讘诪住拽谞讗 讗诇讗 砖讛讜住讬驻讜 讘讚讘专讬讛诐 砖谞讞诇拽讜 诇讞诇拽 讙讚讜诇 讜讞诇拽 拽讟谉 讚讗诐 讻讚讘专讬 专砖"讬 讚讘砖谞讬 讞爪讗讬 讝讬转讬诐 砖讜讬诐 讗讬讬专讬 讛讚专讗 拽讜砖讬讗 诇讚讜讻转讗 讚诪讗讬 砖谞讗 讚讞砖讬讘 爪讬专讜祝 讬讜转专 诇注谞讬谉 诪砖讗 诪诇注谞讬谉 诪讙注 讜讚讜"拽 谞"诇:


讚"讛 讗讬诪讗 讜讛讜讗 讚谞讬砖讗 讜讻讜' 讜谞专讗讛 讚讙诪专讗 住讘专讛 讚诪住讬讟 诪砖诪注 讘讻诇 注谞讬谉 讜讻讜'. 谞"诇 讚讗讬谉 专"诇 讚诪诇砖讜谉 诪住讬讟 诇讞讜讚 诪砖诪注 讘讻诇 注谞讬谉 讚讝讛 讚讜讞拽 讚诇诪讛 诪砖转诪注 诪诇砖讜谉 诪住讬讟 讘讻诇 注谞讬谉 讬讜转专 诪讗讬诇讜 讗诪专 诇砖讜谉 诪砖讗 讜注讜讚 讛讗 讘讚讘专讬 专讘讬 注拽讬讘讗 讘诪转谞讬' 谞诪讬 转谞讬 诇砖讜谉 讛讬住讟 讚拽转谞讬 讜诪讜讚讛 专"注 讜讻讜' 讜讗驻讬诇讜 讛讻讬 诪讜拽讬 诇讛 讘诪专讜讚讚 讚讛讬讬谞讜 谞讬砖讗 讗诇讗 谞专讗讛 讚专"诇 讚诪讚讘专讬 转"拽 诪砖诪注 讚讘讗 诇讟诪讗讛 讘讻诇 注谞讬谉 讚拽转谞讬 讗讞讚 讛谞讜讙注 讜讗讞讚 讛诪住讬讟 讻讗讬诇讜 讗诪专 讘讻诇 注谞讬谉 讟诪讗 讘讬谉 讘讻诇 注谞讬谞讬 诪讙注 讘讬谉 讘讻诇 注谞讬谞讬 诪砖讗 讜拽"诇:





讞讻诪转 砖诇诪讛

专砖"讬 讘讚"讛 诪讗讞讜专讬讜 讻讜' 讻讚讗诪专讬谞谉 诇注讬诇 讗讬谉 讝讛 砖讜诪专 讜专' 讬砖诪注讗诇 住"诇 讻转"拽 讚讗诪专 讗讬谉 砖讜诪专 诇驻讞讜转 诪讻讝讬转 讻讚拽转谞讬 拽讜诇讬转 砖讬砖 注诇讬讛 讻讝讬转 讘砖专 讻讜' 讜讻谉 讛讜讗 讘住"讗 讜注讬拽专 讜谞"讘 诇驻讬 讛驻砖讟 讝讛 讗讞专讬诐 砖谞讗' 讘专砖"讬 诇讗讜 讗讞专讬诐 诪诪砖 讗诇讗 转谞讗讬诐 讗讞专讬诐 讜讚讜"拽 谞"诇:


讘讚"讛 讘诪专讜讚讚 讻讜' 讘砖专 讘诪专讜讚讚 讻讜' 讛讚"讗:


转讜住' 讘讚"讛 讗诪专 专讘 驻驻讗 讻讜' 讜讻讬 转讬诪讗 讚讗转讗 讻专"讗 讻讜'. 谞"讘 驻讬' 讻专"讗 讘专 驻讚讗 谞"诇:


讘讚"讛 讗讬诪讗 讜讛讜讗 讻讜' 讜谞专讗讛 讚住讘专 转诇诪讜讚讗 讻讜'. 谞"讘 讜讗谞讬 讗讜诪专 讚讗诐 讻谉 诇诪讛 转谞讗 转谞讗 拽诪讗 讛诪住讬讟 讜专"讗 讛谞讜砖讗 讘砖诇诪讗 诇驻讬 讛转讬专讜抓 砖诇 讛讙诪专讗 诪讬讜砖讘 讚专讘讬 讗诇讬注讝专 讚讬讬拽 拽专讗 谞讜砖讗 讚讜诪讬讗 讚谞讬砖讗 讜讚讜"拽:





专砖"砖

讙诪专讗 转"诇 讜讛谞讜砖讗 讬讟诪讗. 注讬' 诪讛专"诐 讚诇讬砖谞讗 讚拽专讗 诇讗讜 讛讻讬 讛讜讗. 讜注诪砖"讻 讘住"讚 讘诪"专 谞砖讗 驻"讜 讗讜转 讞' 讘讛注专讛:



砖诐 (讘住讜讛"注) 讜诪讗讬 讗祝 讗讬诪讗 讜讛讜讗 讚谞讬砖讗. 谞"诇 讚讗讬谞讜 诪讙讬讛 (讻诪讜 砖讛讘讬谞讜 讛转讜住') 讗诇讗 专拽 讛讜住讬祝 讘讬讗讜专 讚转"拽 住讘专 讚讗驻讬' 谞讜讙注 讟诪讗 讚讬砖 谞讜讙注 讜讞讜讝专 讜谞讜讙注. 讜讘讗 专"讗 诇讜诪专 诇讗 诪讬讘注讬讗 讚讘诪讙注 诇讗 诪讬讟诪讗 讚讗讬谉 谞讜讙注 讜讞讜讝专 讜谞讜讙注 讗诇讗 讗祝 讛谞讜砖讗 诇讗 诪讬讟诪讗 注讚 砖讬讛讬讜 诪讞讜讘专讬谉 讜诇讗驻讜拽讬 诪专讬"砖 讚诪讞诇拽 讘讬谉 诪讙注 诇诪砖讗:





讛讙讛讜转 讬注讘"抓

专讘 讗讜讬讗 住讘讗 诪专讘 讛讜谞讗 讻爪"诇:


砖诐 注讜专讘讗 驻专讞. 谞"讘 讘讬爪讛 (讚祝 讻"讗 讗壮) 讜诪砖诐 谞专讗讛 讚诇"讙 诪专讘讛 讗诇讗 诪专"讛 讜讻"诪 谞诪讬 讛讻讗 讘住诪讜讱:


专砖状讬 讚"讛 讘诪专讜讚讚 讜讻讜壮 讜诪爪专祝 诇讬讛 谞爪"诇:


转讜住壮 讚"讛 专讘讬 注拽讬讘讗 讜讻讜壮 拽讗诪专 讚诇讬转 诇讱 讻爪"诇 讜讻讜壮 诇讚讬讚讱 谞诪讞拽:


砖诐 讚"讛 讜讛讻讗 讜讻讜壮 住讘专 讻讘专 驻讚讗. 谞"讘 讚诇专"讬 讗诇讬讘讗 讚专讬状砖 讻讬讜谉 讚住"诇 讗讬谉 谞讜讙注 讜讞讜讝专 讜谞讜讙注 讻诇诇. 讗"讛 驻砖讬讟讗 讚诇讬转 诇讬讛 讗转 砖讘讗 诇讻诇诇 诪讙注 讻讜' 讗诇讗 讗注"驻 砖诇讗 讘讗 诇讻诇诇 诪讙注 讘讗 诇讻诇诇 诪砖讗 讬转讜 诇讗 砖讬讬讱 诇诪讘注讬 拽讜诇讬转 住转诪讗 诪讛讜 诇专讬"砖. 讛讗 讜讚讗讬 驻诇讬讙 讜诪讟诪讗 诇讛. 讜讚拽讗诪专 讗"讚 诇"诇 诇讗 讻专状讬 讚讗状讻 讛讻讬 讛讜诇状诇 讗状讚 讻专状讬. 讗诇讗 讛"驻 讗"讚 诇"诇 讗转 砖讘讗 讻讜' 讚讗注状讙 讚诇讗 讘讗 诇讻诇诇 诪讙注 讗转讬 诇讻诇诇 诪砖讗. 讜讘诪转谞讬壮 诇讗 讛"讟 诪砖讜诐 讚讘讗 诇讻诇诇 诪讙注 诪诇驻谞讬讜 讚讛"讛 讗诐 诇讗 讛讬壮 讘讗 讻讜壮 讛讬壮 诪讟诪讗 讘诪砖讗 讗诇讗 讚拽讜砖讟讗 讛讻讬 讛讜讗 讚诪诇驻谞讬讜 讬砖 谞讜讙注 讻讜壮 诇讘"驻 讗诇讬讘讗 讚专讬"砖 讜专"讗 讜讚讗讬 讻讜讜转讬' 住讘专 讻讚驻专讬砖讬转 讻讱 谞"诇 砖讜讘 注讬讬谞转讬 讘讞讛"诇 诪讛专砖"讗 讜讚讘专讬讜 讗讬谞诐 诪讜讘谞讬诐:


讚"讛 讚讗诪专 专讘 驻驻讗 讻讜壮 讚讗转讗 讻专讘讬 讗诇注讝专 讻爪"诇. 谞"讘 谞"诇 砖转讜住' 住讜讘专讬诐 讘专 驻驻讗 讛讜讗 专"讗 讘谉 驻讚转:





讞讬讚讜砖讬 讞转"住

讗讬谉 诪讗讛讬诇 讜讞讜讝专 讜诪讗讛讬诇 讛"谞 讗讬谉 谞讜讙注 讘砖诪注转讬谉 诪讘讜讗专 讚讘砖谞讬 讞爪讗讬 讝讬转讬诐 讜讻讜' 讜讗谞谉 讚住"诇 讗讬谉 谞讜讙注 讜讞讜讝专 讜谞讜讙注 讛"讛 讗讬谉 诪讗讛讬诇 讜讞讜讝专 讜诪讗讛讬诇 讜诇拽诪谉 拽讻"讛 注"讘 讘转专讜讚 专拽讘 诪讘讜讗专 讚诪讗讛讬诇 讗注"讙 砖讗讬谞讜 讞讜讝专 讜谞讜讙注 注"砖:


注讜专讘讗 驻专讞 讜诇讗 讗诪专 讬讜谞讛 驻专讞 讻讚驻"拽 讚驻住讞讬诐 讻讙讚讬 诪住讜拽谉 注"砖 讙' 注"讘 讜讬"诇 注驻"讬 讚讗讞讝"诇 讘诪住' 注讬专讜讘讬谉 砖讞讜专讜转 讻注讜专讘 砖谞注砖讛 讗讻讝专讬 讻注讜专讘 讘讗讻讬诇转讜 讜砖转讬讬转讜 讜爪专讻讬 讘谞讬讜 讜讘讬转讜 讜注讜住拽 讘转讜专讛 讜讛"谞 专讙诇 讛讬' 讜注砖讗讜 讞爪讬讜 诇讛' 讜讚专砖 讘专讘讬诐 讜讛讬' 讗讻讝专讬 注诇 讙讜驻讜 讻注讜专讘 讜注讻砖讬讜 注讜专讘讗 驻专讞 讜注讘专 讝诪谉 注讜专讘 讜讛讙讬注 讝诪谉 讞爪讬讜 诇讻诐 住诪讻讬谞讜 讘讗砖讬砖讜转 讜讻讚诇拽诪谉 讜拽"诇:


讗谞讬 讛讬讜诐 住诪讻讜讛讜 讘讗砖讬砖讜转 讻驻讬专砖"讬 讜住诪讻讬谞讜 讘驻转讞 讛住诪讱 讻讚讻转讬讘 讘拽专讗. 讗讘诇 讘注专讜讱 驻讬' 砖讗讜转讜 讛讬讜诐 住诪讻讜讛讜 诇专讗砖 讬砖讬讘讛 讜讚专砖 讘专讘讬诐 讜讗"讻 爪"诇 住诪讻讜谞讜 讜讘讗砖讬砖讜转 讬转驻专砖 讻讘诪讚专砖 讝讜 转讜专讛 讘' 诪讬谞讬 讗砖讬砖讜转 讗砖 砖讞讜专讛 注"讙 讗砖 诇讘谞讛 讜讗砖讬"砖 讙诪讟专讬' 转讜专讛. 讜注讬讬谉 讘诪住' 讘讬爪讛 讘讞讬讚讜砖讬 砖诐 讬砖讘转讬 注诇 讚专讱 驻讬专砖"讬 讜讻讗谉 注"讚 讛注专讜讱 谞"诇 诇讜诪专 讚专' 讗讜讬' 讗讻住驻讬' 诇专"讛 讘专讘讬诐 讘诪讗讬 讚砖讗讬诇 诪诪谞讜 诪讬诇转讗 讚讘注讬 讟注诪讗 讜讗驻砖专 讚诇讗 讛讜讛 拽讗讬 讘讛讗讬 诪住讻转讗 讜讻讚讗诪专 专"讞 诇专讘 专讬砖 诪住' 砖讘转 讚讗讬 诇讗讜 讚专讘讬 讙讘专讗 专讘讛 讛讜讗 讗讻住驻转讬' 注"砖 讜讛"谞 讜讬砖 讘讝讛 讻驻专转 注讜谉 诇讛诪转讘讬讬砖 讗诇讗 讘讬讜诐 讛讛讜讗 谞转诪谞讛 诇专讗砖 讬砖讬讘讛 讜讘诇讗"讛 谞转讻驻专讜 讻诇 注讜讜谞讜转讬讜 讜诇讗 爪专讬讱 诇讻讬住讜驻讗 讚讬诇讬' 讜讛讬讬谞讜 讚讗诪专 注讜专讘讗 讻讘专 讘专讞 诪诪谞讜 注讜专讘讗 专诪讝 诇注讜谞讜转 讛讬驻讱 诪讬讜谞讛 讚专诪讝 诇诪爪讜转 讻诪讜 讻谞驻讬 讬讜谞讛 谞讞驻讛 讘讻住祝:





驻转讞 注讬谞讬诐

讗讬 讗诪专 诇讬 讬讛讜砖注 讘谉 谞讜谉 诪砖诪讬讛 诇讗 爪讬讬转谞讗 诇讬讛. 谞专讗讛 讚讻讜谞转讜 讚专讱 讙讜讝诪讗 讜讛驻诇讙讛 讚讗诐 讬讛讜砖注 讗诪专 诇讬 诪砖诐 专' 讬讜讞谞谉 讚专讱 谞讘讜讗讛 诇讗 爪讬讬转谞讗 诇讬讛 讜讛讬讬谞讜 讚拽讗诪专 讗诪专 诇讬 讬讘"谉 诪砖诪讬讛 讻诇讜诪专 诪砖诪讬讛 讚专讘讬 讬讜讞谞谉. 讜讻谉 驻讬专砖 讛专诪讘"诐 讘讛拽讚诪转讜 诇驻讬专讜砖 讛诪砖谞讛 讚诪"砖 讘砖"住 讗诇讜 讗诪专讛 讬讛讜砖注 谉' 谞讜谉 讘驻讜诪讬讛 诇讗 爪讬讬转谞讗 诇讬讛 讬专爪讛 诇讜诪专 砖讗讬谉 诇讛讜住讬祝 讜诇讙专讜注 讘诪爪讜讛 注诇 讚专讱 谞讘讜讗讛 讘砖讜诐 驻谞讬诐 讜讻讜' 注"砖 讜住讜讙讬讬谉 诪讜讻讞转 讚讘讚专讱 谞讘讜讗讛 拽讗诪专 讻讚讗诪专谉 讜诪讝讛 拽砖讛 注诇 讛专讘 驻专讬 讞讚砖 讘谞讬诪讜拽讬讜 诇住驻专 讛诪讚注 驻"讟 诪讛诇讻讜转 讬住讜讚讬 讛转讜专讛 讚讬谉 讚' 砖讻转讘 讛专诪讘"诐 讚讗诐 讬讗诪专 讛谞讘讬讗 讗诪专 讛' 砖讛讚讬谉 讻讱 讬讞谞拽 砖谞讗诪专 诇讗 讘砖诪讬诐 讛讬讗 讜诪专谉 讘讻"诪 诪讬讬转讬 注诇讛 讛讗 讚讗驻讬诇讜 讗诪专讛 讬讛讜砖注 讘谉 谞讜谉 诇讗 爪讬讬转谞讗 诇讬讛 讜讻转讘 讛专讘 驻专"讞 砖讛讜讗 讘诇讬 讚拽讚讜拽 讚讛讛讬讗 诇讗讜 讘讚专讱 谞讘讜讗讛 拽讗诪专 讗诇讗 讘讚专讱 住讘专讗 注讻"讚 讜讗砖转诪讬讟讬转讬讛 讚讘专讬 讛专诪讘"诐 注爪诪讜 讘讛拽讚诪转讜 砖讻转讘 讻讚讘专讬 诪专谉 讻讚讗诪专谉 讜转讜 讚诪住讜讙讬讬谉 诪砖诪注 拽爪转 砖讛讜讗 讘讚专讱 谞讘讜讗讛. 讜讘讘专讻讜转 讚祝 讻"讚 (注"讚) [注"讘] 讗讛讛讬讗 讚专' 讬讜讞谞谉 诪谞讬讞 讬讚讜 注诇 驻讬讜 讜讻讜' 讛讙讗讜谉 讘注诇 讛诇讻讜转 讙讚讜诇讜转 讙专讬住 讗诪专 讞住讚讗 讛讗诇讛讬诐 讚讗讬 讗诪专 诇讬 讬讛讜砖注 讘谉 谞讜谉 诇讗 爪讬讬转谞讗 注讬讬谉 讘住驻专讜 讚祝 讙' 注"讗:
讜讚注 讚诪专谉 讘讘讬转 讬讜住祝 讬"讚 住讜祝 住讬诪谉 专诪"讘 讻转讘 讜讝"诇 讻转讜讘 讘住讜祝 讗专讞讜转 讞讬讬诐 讗讚诐 诪专讬讘 注诐 讞讘讬专讜 讜讗讜诪专 诇讜 讗讬谞讬 诪拽讘诇 诪诪讱 讗诐 讛讬讬转 讻诪砖讛 专讘讬谞讜 诪诇拽讬谉 讗讜转讜 诪砖讜诐 讘讝讬讜谉 注讻"诇 讜谞"诇 讚诪砖讜诐 讛讻讬 讗诪专讜 讘讙诪专讗 讗诇讜 讗诪专讛 讬讛讜砖注 讘谉 谞讜谉 讘驻讜诪讬讛 诇讗 爪讬讬转谞讗 诇讬讛 讜诇讗 讗诪专讜 讗讬诇讜 讗诪专讛 诪砖讛 注讻"诇 讜讗谞讬 讛讚诇 讘住驻专讬 讛拽讟谉 讘专讻讬 讬讜住祝 砖诐 讘讬"讚 住讬诪谉 专诪"讘 讗讜转 诇"讜 专诪讝转讬 住讜讙讬讗 讚讬讚谉. 讜讻转讘转讬 讜讛专讘 讟"讝 讛讘讬讗 诪砖"住 讚讬讘诪讜转 讚祝 诪"讛 讗驻讬诇讜 讗讬 讛讜讬 讻讬讛讜砖注 讘谉 谞讜谉 诇讗 讬讛讬讘谞讗 诇讬讛 讜讛讛讬讗 讗讬谞讛 诪砖诇谞讜 诪住讜讙 讝讛 讚诇诪讬讛讘 诇讬讛 讘专转讗 讗驻砖专 讚诪爪讬 讗诪专 讗驻讬诇讜 诇讬讛讜讬 讻诪砖讛 诇讗 讬讛讬讘谞讗 诇讬讛 讚讗讬谉 讝讛 讘讝讜讬 讗讘诇 谞拽讟 讬讛讜砖注 讚讘注转 讙讚讜诇转讜 驻讬专砖 诪谉 讛讗砖讛 讜诪砖讜"讛 谞拽讟' 讬讛讜砖注 讜诇讗 讝讻专 讛讟"讝 诪讛住讜讙讬讗 讛谞讝讻专. 注讚 讻讗谉 讚讘专讬 讗砖专 讻转讘转讬 讘讘专讻讬 讬讜住祝:
讜专讘 讗砖讻谞讝讬 讻转讘 讘讙诇讬讜谉 讜讝"诇 讜讗讬谉 讚讘专讬讜 谞讻讜谞讬诐 讚讛讗"讞 诇讗 诇诪讚讛 讗诇讗 讘讻讞 讚讛讜诇"诇 讙讜讝诪讗 讬讜转专 讙讚讜诇讛 讗讞专讬 砖讛讜讗 讛讜诇讱 注讚 拽爪讛 讛讗讞专讜谉 讜诇讗 谞拽讟 谞讘讬讗 讗讞专 讗诇讗 诇讛讜专讜转 注讚 讻讗谉 讜转讜 诇讗 讛讻讬 谞诪讬 讛转诐 讜讗诐 转讗诪专 讛转诐 诇讗讜 讚讜拽讗 讗诐 讻谉 讗讬谉 专讗讬讛 诇讛讗"讞 讜讛讙讗讜谉 讟"讝 砖讻诇 讗转 讬讚讬讜 诇讛讘讬讗 讙诪专讗 讝讜 讜诇讗驻讜拽讬 诪住讘专转 讛诪讞讘专 讜讻谉 讘讚讬谉 砖讗住讜专 诇讛讜爪讬讗 诪砖讛 专讘讬谞讜 诪驻讬讜 诇讙谞讗讬 讘砖讜诐 讚讘专 讜专讗讬讬转 讗"讞 讘专讜专讛 讻讚驻专讬砖谞讗 诇讛 注讻"诇 讛专讘 讛谞讝讻专:
讜讗谞讗 讘专讬讛 拽诇讛 讛诇讗 讻讛 讚讘专讬 讻诇 诪注讬讬谉 诇诪专讗讛 注讬谞讬讜 讬砖驻讜讟 讘爪讚拽 讻讬 讞驻爪讜 诇讛砖讬讙 砖讛专讬 讚讘专讬 讘专讜专讬诐 讜诪讬 诇讗 讬讚注 砖专讗讬讬转 讛讗"讞 讜讛讟"讝 讛讬讗 讚讛讜"诇 诇讜诪专 讙讜讝诪讗 讬讜转专 讗讞专 砖讛诇讱 注讚 拽爪讛 讛讗讞专讜谉 讜讝讛 驻砖讜讟 诪讗讚 诇讻诇 诪讘讬谉 注诐 转诇诪讬讚. 讗诪谞诐 讗谞讻讬 讗讬砖 爪注讬"专 讚讞讬转讬 专讗讬转 讛专讘 讟"讝 讚讛讛讬讗 诇注讙讬谉 讝讬讜讜讙讬诐 讗转诪专 讚诇讗 诪砖讜诐 讙谞讗讬 谞讙注讜 讘讛 专拽 讚诇讗 谞转拽专专讛 讚注转讜 讘讝讜讜讙 讝讛 讜讝诪谞讬谉 讚诪砖讻讞转 讚砖驻诇 讘注讬谞讬讜 讜讛讝讜讙 注诇讬讜谉 讜驻讜专砖 诪讬专讗讛 注诇 讚专讱 砖讗诪专讜 诪住讗谞讗 讚专讘 诪讻专注讗讬 诇讗 讘注讬谞讗 讜讻讜谞转讜 诇讗 诪讬讘注讬讗 诇讬专讚 诪讻讘讜讚讬 讜诇讛转讞转谉 注诪讜 讗诇讗 讙诐 砖讛诪讘拽' 讘转讬 讬讛讬讛 讗讬砖 谞讜专讗 诇讗 讘注讬谞讗 砖讗讬谞讬 讘注专讻讜 讜讗谞讬 专讜爪讛 讘诪讚专讙转讬 讜讻讘专 谞专讙砖转讬 砖讬讗诪专 讻诪砖讛 砖讛讜讗 讻诇 诪讛 砖讞讬讚砖 讛专讘 讛谞讝讻专 讜驻专讬拽谞讗 诇讛 讚诪砖讛 专讘讬谞讜 讘注转 讙讚讜诇转讜 驻讬专砖 诪谉 讛讗砖讛 讜诪砖讜"讛 诇讗 谞拽讟 诪砖讛. 讜讗讞专 讚讻谉 讻转讘 讜诪谞讞 拽诪讬讛 注诇 讛讘专讻讬诐. 拽砖转讜 谞住讜讙 讗讞讜专:
讜讗砖专 讻转讘 砖讛讙讗讜谉 讛专讘 讟"讝 砖讻诇 讬讚讬讜 诇讗驻讜拽讬 住讘专转讬 诇讗 砖住讘专转讬 讻讱 专拽 讻转讘转讬 砖讗讬谞讛 专讗讬讛 讜讬砖 诇讚讞讜转 讜诇讗 砖讗诪专转讬 讚讬讛讜砖注 诇讗讜 讚讜拽讗 注讚 砖讬拽砖讛 讜讬讗诪专 讗"讻 讗讬谉 专讗讬讛 诇讛讗"讞. 讜诇驻讬 讚讘专讬讜 砖讻转讘 讚讛讗"讞 诇讗 诇诪讚讛 讜讻讜' 讛"谞 讛转诐 讜讗"转 讛转诐 诇讗讜 讚讜拽讗 讜讻讜' 诪讜讻讞 砖讛讟"讝 讛讘讬讗讜 诇专讗讬讛 讜讗"讻 讬专讚 诇讛爪讬诇 讜诇讗 讛爪讬诇:
讗诪谞诐 专讜讗讛 讗谞讬 讚讬砖 诇讬砖讘 讘注讚 讛专讘 讟"讝 砖讛讝讗 讝"诇 诇讗 注诇讛 注诇 诇讘讜 诇讛讘讬讗 专讗讬讛 讗诇讗 讚诪讗讞专 讚讛讗"讞 诇驻讬 讚讘专讬 诪专谉 诇诪讚 讝讛 诪讗讜转讛 砖讗诪专讜 讗诇讜 讗诪专讛 讬讛讜砖注 讘谉 谞讜谉 拽讗诪专 讛专讘 讟"讝 讚诇讚注转讜 讻谉 转转驻专砖 讛讛讬讗 讚讬讘诪讜转 讚祝 诪"讛 讜住讘专 讚讛砖转讗 讚讛讗 讚讗诇讜 讗诪专讛 讬讛讜砖注 讚讜拽讗 谞拽讟 讬讛讜砖注 讛"谞 谞驻专砖 讘讛讛讬讗 讚讬讘诪讜转 讜诇讗 谞注诇诐 诪讛讟"讝 砖讬砖 讚讞讬讛:
讜讗讜诇诐 讗注讬拽专讗 讚讚讬谞讗 驻专讻讗 讜讗讬讻讗 诇诪讬讚拽 注诇 讗"讞 讜注诇 诪专谉 讚诪"砖 讘讙诪专讗 讗诇讜 讗诪专讛 讬讛讜砖注 谉' 谞讜谉 讛讬讬谞讜 讗诇讜 讗诪专讛 讘讚专讱 谞讘讜讗讛 讻诪"砖 讛专诪讘"诐 讘讛拽讚诪转讜 诇诪砖谞讬讜转 讚讗讬谉 谞讘讬讗 专砖讗讬 诇讞讚砖 讚讘专 诪注转讛 讜诪砖讜"讛 诇讗 拽讗诪专 诪砖讛 讚讗诇讜 讗诪专讛 诪砖讛 专讘讬谞讜 注"讛 诪讜讻专讞 诇拽讘诇 讻讬 诪砖讛 拽讘诇 转讜专讛 诪驻讬 讛讙讘讜专讛. 讜讗"讻 谞讬诪讗 讚讻讬 讬专讬讘讜谉 讗谞砖讬诐 讜讗讞讚 讬讗诪专 讗讬谞讬 诪拽讘诇 诪诪讱 讗诐 讛讬讬转 讬砖注讬讛 (讗讜 谞讘讬讗 讗讞专) 讛讜讬 讘讝讬讜谉 讜诪讗讬 驻住拽讗 讚讚讜拽讗 讗诐 讗诪专 讗诐 讛讬讬转 讻诪砖讛 讛讜讬 讘讝讬讜谉 讜诇讗 谞讘讬讗 讗讞专. 讜转讜 讬砖 诇讚拽讚拽 注诇 诪专谉 讚讛讜讗 注爪诪讜 讻转讘 讘讻住祝 诪砖谞讛 驻"讟 讚讬住讜讚讬 讛转讜专讛 讜讝"诇 讜诇诪讚谞讜 砖诇讗 讬讘讗 注讜讚 谞讘讬讗 诇讞讚砖 讚讘专 讜讗诪专讜 讞讝"诇 讘讻诪讛 诪拽讜诪讜转 讗诇讜 讗诪专讛 讬讛讜砖注 讘谉 谞讜谉 诪驻讜诪讬讛 诇讗 爪讬讬转谞讗 诇讬讛 注讻"诇 讗诇诪讗 讛讜讗 讝"诇 住讘讜专 讚讛讗 讚讗诇讜 讗诪专讛 讬讛讜砖注 讘讚专讱 谞讘讜讗讛 拽讗诪专 讜讗"讻 讗讬谉 讛讜讻讞讛 诪讛讗 诇讚讘专讬 讗专讞讜转 讞讬讬诐 讻诪讘讜讗专. 砖讜讘 讝讻讬转讬 讜诪爪讗转讬 拽专讜讘 诇讚讘专讬 诇讙讚讜诇 讛诪讜专讬诐 诪讛专"讬 拽砖讟专讜 讘讛讙讛讜转讬讜 注"砖. 讜讘拽讜谞讟专讬住讬 讛讗专讻转讬 注讜讚 讜讬讬砖讘转讬 拽爪转 讚讘专讬 讗专讞讜转 讞讬讬诐 讜诪专谉. 讜讛注讜诇讛 诇讚讬谞讗. 讜砖诐 讛讘讗转讬 诪"砖 讘讝讛专 讞讚砖 讚砖讗诇讜 讗诐 讗诇讬讛讜 讝讻讜专 诇讟讜讘 讛讜"诇 讘专讗. 讜讛砖讬讘讜 讘谞讘讬讗讬 讗诇 转专注讜 诪诇砖讜谉 专讬注 注"砖 讘讗讜专讱 讘住"讚:


讗"诇 注讜专讘讗 驻专讞 讗"诇 专讘讗 讘专讬讛 讜讻讜'. 讚讜讙诪讗 诇讝讛 讗讬转讗 讘讘讬爪讛 讚祝 讻"讗 讗诇讗 讚砖诐 讛讬讛 讛砖讜讗诇 专讘 讗讜讬讗 住讘讗 诇专讘 讛讜谞讗 讜讗"诇 专讘讛 讘专讬讛 讚专讘 讛讜谞讗 讜诇讗讜 讛讬讬谞讜 专讘 讗讜讬讗 讜讻讜' 讜讛讻讗 砖讗诇 诪专讘讛 讘专讬讛 讚专讘 讛讜谞讗. 讜讗"诇 专讘讗 讘专讬讛 讚专讘讛 讜讻讜' 讜专讘讛 讘专讬讛 讚专讘 讛讜谞讗 注砖讛 讻讗讘讬讜 专讘 讛讜谞讗 讚讗"诇 注讜专讘讗 驻专讞 讜专讘讗 讘谞讜 砖诇 专讘讛 讗"诇 讜诇讗讜 讛讬讬谞讜 讜讛砖讬讘讜 讻诪讜 砖讛砖讬讘 诇讜 讗讘讬讜 专讘 讛讜谞讗 讜讝讛 驻砖讜讟:
讜爪专讬讱 诇诪讜讚注讬 诪讛 讛诇砖讜谉 注讜专讘讗 驻专讞 诇讛砖讬讗讜 诇讚讘专 讗讞专. 讜讗驻砖专 诇讜诪专 讚专讱 爪讞讜转 讜讚专讱 讚专砖 讻讬 讬讚讜注 砖讛拽讜砖讬讜转 砖讬砖 讘讛诇讻讛 讛讜讗 诪讻讞 讛拽诇讬驻讜转 讜诇讻讱 专讘讬谞讜 讛讗专"讬 讘讻讞 讙讚讜诇 讛讬讛 注讜住拽 讘砖"住 诇砖讘专 讛拽诇讬驻讜转 讜讛讘讬谉 专讘讛 讘专讬讛 讚专讘 讛讜谞讗 讚诪"砖 讗讘讬讜 注讜专讘讗 驻专讞 讛诇讘讬砖 讛讚讘专讬诐 讗讱 讞"讜 讻讬 讬讚讘专 诪讬诇讬 讚讻讚讬 讗讱 专爪讛 诇讜诪专 讻讬 砖讗诇讛 讙讚讜诇讛 砖讗诇 讜爪专讬讻讛 专讘讛 讜讝讛 诪讞诪转 讻讬 讛住讟"讗 讛诪讻讜谞讛 诇注讜专讘讗 讟诪讗 驻专讞 讘讻诇 讜讛讬讛 讛注诇"诪讛 讜讻诇讜诪专 砖讗讬谉 讘讬讚讜 诇讛砖讬讘. 讜诇讻谉 专诪讝 诇讜 注讜专讘讗 驻专讞 砖讛讬讜 诪住转讬专讬诐 住转专讬 转讜专讛 讘专诪讝 谞驻诇讗 讜讻讜谞转讜 诇讜诪专 砖讛讟讜诪讗讛 驻专讞讛 砖讗讬谞讜 讬讻讜诇 诇讛讘讬谉. 讜讗"诇 专讘讛 讘专讬讛 讚讻讬讜谉 讚专讘 讗讬讜讬讬讗 讚讙讚讜诇 讻讞讜 讜讛讜讗 讙讘专讗 专讘讗 讛讬讛 诇讜 诇讛转注住拽 注诪讜 讻讬 讛讜讗 讙讚讜诇 诪讗讚 讜砖谞讬诐 砖注讜住拽讬谉 讘转讜专讛 砖讻讬谞讛 砖专讜讬讛 讜讘讗诪爪注讜转 讛砖讻讬谞讛 转讜住专 讛拽诇讬驻讛 讜讬讘讬谞讜 讛注谞讬谉. 讜讛砖讬讘讜 讗谞讬 讛讬讜诐 住诪讻讜谞讬 讜讻讜' 讜住专 讻讞讬 讻诇讜诪专 诪讛 砖讗诪专转讬 注讜专讘讗 驻专讞 专诪讝转讬 砖讛讞讜诇讬 讘讗 诪转注专讜讘转 讟讜讘 讜专注 诪专驻"讞 谞讬爪讜爪讬谉 讜讻诪讜 砖讗诪专 专讘讬谞讜 讛讗专"讬 讝爪"诇 诇诪讛专讞"讜 讝爪"诇 讜讘讞诇讜诐 讬讚讘专 讘讜 砖讬讻讜讬谉 专讜驻讗 讞讜诇讬 注诪讜 讬砖专讗诇 专"转 讙讬诪讟专讬讗 专驻"讞 诇讘专专 专驻"讞 谞讬爪讜爪讬谉 讻讻转讜讘 讘住驻专 讞讝讬讜谞讜转 讻"讬 诪讟讛专转 讬讚 讛拽讚砖 诪讛专讞"讜 讝爪"诇 讜讝"砖 注讜专讘讗 诇砖讜谉 转注专讜讘转 驻专"讞 讗讜转讬讜转 专驻"讞 谞讬爪讜爪讬谉 讜诇讻谉 诪讝讛 转砖 讻讞讬 讜讞诇讬转讬 讛讬讜诐 讜爪专讬讱 诇讛转讞讝拽:


讗"诇 专讘讗 讘专讬讛 讜讻讜'. 讛专讘 住讚专 讛讚讜专讜转 讚祝 拽诪"讛 注"讚 讛讗专讬讱 砖讛专讘 住驻专 讬讜讞住讬谉 讛讘讬谉 砖专讘讗 讘专讬讛 讚专讘 讗讬讜讬讬讗 讜讟注讛. 讜讗讞专 砖专讗讬转讬 讻诇 诪"砖 专讞讜拽 讘注讬谞讬 砖讛专讘 住驻专 讬讜讞住讬谉 讬讟注讛 讟注讜转 讻讝讛 砖讛讜讗 讟注讜转 诪爪讚 讛注谞讬谉 讜诪爪讚 讛诇砖讜谉 讜讗讬谉 诇讜 砖讜诐 专讗讬讛 注诇 讝讛 讻讬 讗诐 诪"砖 讘讬讜讞住讬谉 专讘讗 讘专讬讛 讚专讘 讗讬讜讬讗 诇专讘 讗砖讬 诪谞讞讜转 讜注诇 讝讛 讘谞讛 诪爪讜讚讬诐. 讜诇讬 讛讛讚讬讜讟 驻砖讬讟讗 讻讬 诇讗 讟注讛 讘讝讛 专拽 讗驻砖专 砖诪爪讗 讙讬专住讗 讘诪谞讞讜转 讻讱 讙诐 诪讗讬 讚转诇讬 讝讬讬谞讬讛 注诪"砖 讘讬讜讞住讬谉 专讘 讗讬讜讬讗 住讘讗 讚讙讘专讗 专讘讛 讛讜讗 讜讻谉 专讘讛 讘专讘 讛讜谞讗 诇专讘讗 讘专讬讛 讛讚讘专 驻砖讜讟 讚诪诇讘讚 专讘 讛讜谞讗 砖讛讬讛 讗讜诪专 讚讛讜讗 讙讘专讗 专讘讛 讻谉 专讘讛 讘专讘 讛讜谞讗 讗诪专 诇专讘讗 讘专讬讛 讚专讘讛 讘砖诪注转讬谉. 讜讗讬谉 住驻拽 砖讞住专 讘转讞讬诇转 讛诇砖讜谉 讜讻谉 爪专讬讱 诇讜诪专 专讘 讗讬讜讬讗 住讘讗 讗诪专 专讘 讛讜谞讗 讚讙讘专讗 专讘讛 讛讜讗 讜讻谉 讜讻讜' 讜讻诇 讝讛 驻砖讜讟 讻诪讜 砖讬专讗讛 讛诪注讬讬谉 讘爪讚拽. 讜诪"砖 专砖"讬 讘讘讬爪讛 讗诪专 诇讬讛 专讘讛 讘专讬讛 讚专讘 讛讜谞讗 诇讗讘讜讛 诇讗 讘讗 诇讗驻讜拽讬 砖讗讬谞讜 讘专讬讛 讚专讘 讗讬讜讬讗 讻诪"砖 讛专讘 住讚专 讛讚讜专讜转 讚讗讬谉 诇讟注讜转 讘讝讛 讚讘专讬讛 讚专讘 讗讬讜讬讗 讬讗诪专 讜诇讗讜 讛讬讬谞讜 专讘 讗讬讜讬讗 注诇 讗讘讬讜 讜讙诐 诪爪讚 讛注谞讬谉. 讗讱 讗驻砖专 讚讙讬专住转 专砖"讬 讛讬转讛 讗诪专 诇讬讛 专讘讛 讜诇讗讜 讛讬讬谞讜 讜讻讜' 讜诇讝讛 讗诪专 讚讛讱 专讘讛 讛讜讗 讘专讬讛 讚专讘 讛讜谞讗 诇讗讘讜讛 诇讗驻讜拽讬 砖诇讗 谞驻专砖 讚讛讜讗 专讘讛 讗讞专 诇讝"讗 讚讛讜讗 讘专讗 诇讙讘讬 讗讘讗:


讗谞讬 讛讬讜诐 住诪讻讜谞讬 讘讗砖讬砖讜转. 驻讬专砖"讬 诇驻讬 砖住专 讻讞讬 诪讻讞 讛讚专砖讗 讜讻讜' 讘砖讘转 讛专讙诇 讜讻讜' 诪讜讻讞 讚讗诐 诇讗 讛讬讛 诪讻讞 讚讻讞讬砖 讞讬诇讬讛 讛讜讛 注住讬拽 讘注讜诪拽 讛注讬讜谉 讘砖讘转 拽讚砖 注诐 专讘 讗讬讜讬讗 讜诪讻讗谉 转砖讜讘讛 诇诪"砖 讛专讘 讬注讘抓 砖转"讞 讛注讜住拽 讘注讬讜谉 讘砖讘转 诪讞诇诇 讛砖讘转 讜住诪讜讻讜转 砖诇讜 转诪讛讬"谉 讻诪"砖 讘诪拽讜诐 讗讞专 讘住"讚:


住诪讻讜谞讬 讘讗砖讬砖讜转. 专讘讬谞讜 讛注专讜讱 讘注专讱 住诪讱 驻讬专砖 讗讜转讜 讛讬讜诐 住诪讻讜讛讜 诇专讗砖 讬砖讬讘讛 讜讛讜砖讬讘讜讛讜 讘专讗砖 讜注诪"砖 讛专讘 住讚专 讛讚讜专讜转 砖诐:





砖注专讬 转讜专转 讘讘诇

(拽讻讚 住注"讘) 讻转谞讗讬 讗讞讚 讛谞讜讙注 讜讗讞讚 讛诪住讬讟 专' 讗诇讬注讝专 讗讜诪专 讗祝 讛谞讜砖讗.鈥斪炞┳犠� 讘讝讘讬诐 驻"讛 诪"讝, 讜讘讬讗讜专讛 讻驻砖讜讟讛 讜讻驻讬' 讛专"砖 砖诐 讘诇讬 砖讜诐 讛讙讛讛 (注"砖).


(拽讻讚 讘 转讜住驻讜转) 讚"讛 讗诪专 讜讻讜' 讚讗转讗 讻专' 讗诇注讝专 讚讗诪专 讜讻讜'.鈥斪⒆�' 讛讙讛讜转 讛讘"讞 砖讛讙讬讛: "讚讗转讗 讻讘专 驻讚讗". 讗讘诇 诪讛专"诐 讻讗谉 讻转讘, 砖讚注转 讛转讜住' 讚讘专 驻讚讗 "专' 讗诇注讝专" 砖诪讜, 讜讛讜讗 专' 讗诇注讝专 讘谉 驻讚转, 讜讛讜讗 专' 讗诇注讝专 住转诐 讗诪讜专讗 砖讘讻诇 讛转诇诪讜讚. 讗讘诇 讚注转 讛转讜住' 讘转诪讜专讛 (讬讜"讚 注"讗), 讚讘专 驻讚讗 诇讞讜讚 讜讘谉 驻讚转 诇讞讜讚, 讜讻谉 注讬拽专, 讚讘专 驻讚讗 - 专' 讬讛讜讚讛 砖诪讜: 讘诪注讬诇讛 (讚 住注"讘) 诪驻讜专砖 砖讘专 驻讚讗 讛讜讗 讘谉 讗讞讜转讜 砖诇 讘专 拽驻专讗, 讜讘讘"专 驻讻"讗 诪驻讜专砖 砖专' 讬讛讜讚讛 讘谉 驻讚讬讬讛 讛讬讛 讘谉 讗讞讜转讜 砖诇 讘专 拽驻专讗. 讜讻驻讬 讛谞讜讚注 "驻讚讬讬讛" 讘讘"专 讜讬专讜砖诇诪讬 讛讜讗 注爪诪讜 "驻讚讗" 砖讘讘讘诇讬.

